Ana Marija Radvilaitė

Ana Marija Radvilaitė (, g. 1939 m. balandžio 20 d. Sichuve – 2009 m. sausio 23 d. Varšuvoje) – pedagogė, Lenkijos politinė veikėja. Kunigaikštytė, kilusi iš Radvilų giminės Nesvyžiaus šakos, tėvas Kristupas Mikalojus Radvila, motina Marija iš Popielų, herbo Sulima.

Biografija 

1961 m. baigė Varšuvos universiteto Istorijos fakultetą, 1967 m. ten pat apsigynė humanitarinių mokslų daktaro disertaciją. Trisdešimt metų dirbo mokytoja mokyklose.

1989 m. išrinkta Lenkijos senato nare nuo judėjimo „Solidarumas“, 1989-1991 m. Tadeušo Mazoveckio vyriausybėje užėmė Švietimo ministerijos valstybės pasekretorio postą. 1997–2001 m. nuo partijos Solidarumo rinkimų akcija (Akcja Wyborcza Solidarność) Liaudies švietimo ministro pavaduotoja, kuravo švietimo reformos klausimus. Nuo 1999 m. vadovauja Stepono Batoro fondui. 2004–2005 m. Švietimo ministerijos valstybės pasekretorė. 2007 m. parengė švietimo plėtros planą iki 2013 m.

Kelių istorijos knygų ir istorijos vadovėlių licėjams autorė. Apdovanota 1981 m. Nuopelnų auksiniu kryžiumi, 1991 m. Liaudies švietimo komisijos medaliu, 1998 m. Lenkijos atgimimo komandoro ordinu.

Nuorodos 
Trimitų herbo Radvilos  lenkų kalba

Radvilos
Lenkijos politikai